open-index/open-wikipedia-markdown huggingface dataset:
নিত্যযাত্রী শহর

**নিত্যযাত্রী শহর** বলতে এমন একটি লোকালয়কে বোঝায়, যেটি বাণিজ্যিক বা শিল্পভিত্তিক নয়, বরং মূলত আবাসিক প্রকৃতির, যেখানকার অধিবাসীরা প্রতিদিন অনেক সময় ধরে দূরে অবস্থিত মূল নগরীতে অবস্থিত কর্মক্ষেত্রে যাওয়া-আসা করেন (নিত্যযাত্রা দেখুন)।

## সমার্থক নাম
নিত্যযাত্রী শহরকে ইংরেজিতে কম্যুটার টাউন বলা হয়। এছাড়া এটিকে ইংরেজিভাষী বিশ্বের বিভিন্ন দেশে "বেডরুম কমিউনিটি" (অর্থাৎ "শয়নকক্ষ সম্প্রদায়"), "বেডরুম টাউন" (অর্থাৎ "শয়নকক্ষ শহর"), "বেডরুম সাবার্ব" (অর্থাৎ শয়নকক্ষ শহরতলী), "ডর্মিটরি টাউন" ("আবাসিক শহর"), বা "ডর্মিটরি সাবার্ব" ("আবাসিক উপশহর") নামে ডাকা হতে  পারে। জাপানে নিত্যযাত্রী শহরকে *[[বেসিন|ওয়াসেই-এইগো]]* বা "বেদ্দোতাউন" ("বিছানা শহর")  নামে ডাকা হতে পারে। ১৯৫০-এর দশকে এগুলিকে নির্দেশ করতে "বহিঃশহর" (exurb)পরিভাষাটি ব্যবহার করা হয়েছিল। তবে বর্তমানে বহিঃশহর বলতে উপশহর ছাড়িয়ে দূরে অবস্থিত ও অপেক্ষাকৃত কম জনঘনত্ববিশিষ্ট লোকালয়গুলিকে "বহিঃশহর" নামে ডাকা হয়, যেখান থেকে নিত্যযাত্রীরা মূল শহরে যাওয়া-আসা করে।

## কারণ
যখনও কোনও অঞ্চলের শ্রমিক বা কর্মজীবীরা যেখানে কাজ করে, সেখানে বসবাস করার আর্থিক সামর্থ্য রাখে না, তাদেরকে অপেক্ষাকৃত কম খরচে জীবনযাপনের সুবিধাবিশিষ্ট অপর একটি শহরে বাস করতে হয়। এভাবে নিত্যযাত্রী শহরগুলি গড়ে ওঠে। উদাহরণস্বরূপ, ২০শ শতাব্দীর শেষভাগে এসে ডট-কম বুদ্বুদ ও মার্কিন যুক্তরাষ্ট্রের আবাসন বুদ্বুদ ক্যালিফোর্নিয়ার মহানগর এলাকাগুলিতে আবাসনের ব্যয় নজিরবিহীনভাবে বৃদ্ধি পায়, ফলে ঐ মহানগরগুলির সংলগ্ন লোকালয়গুলিতে নিত্যযাত্রীর সংখ্যা বৃদ্ধি পায়।  ক্যালিফোর্নিয়ার ট্রেসি শহরটির ৮০%-এরও বেশি অধিবাসী সান ফ্রান্সিসকো উপসাগর এলাকাতে কর্মরত ছিল।

কিছু কিছু ক্ষেত্রে অর্থনৈতিক অবস্থার পরিবর্তনের কারণে নিত্যযাত্রী শহরের জন্ম হতে পারে। ১৯৮০-র দশকে ইস্পাত শিল্পে ধসের কারণে ওহাইও-র স্টুবেনভিল ও পশ্চিম ভার্জিনিয়ার উইয়ার্টন শহরগুলি অতীতে স্বাধীন চরিত্রের অধিকারী হলেও বর্তমানে এগুলি বৃহত্তর পিটসবার্গ মহানগরীর নিত্যযাত্রী শহরে পরিণত হয়েছে।

১৯৮০-র দশকে জাপানে রেল পরিবহন ব্যক্তিমালিকানাধীন হয়ে যাবার পর থেকে ব্যবসায়িক সুবিধার জন্য ঐসব বেসরকারি রেল কোম্পানিগুলি রেলপথ সংলগ্ন এলাকাগুলিতে নিত্যযাত্রী শহর নির্মাণে ব্যাপক বিনিয়োগ করে ও সেই অনুযায়ী নতুন নিত্যযাত্রীদের সুবিধার্থে নতুন নতুন রেলস্টেশন নির্মাণের পাশাপাশি তাদের রেলগাড়ির সময়সূচী উপযোজিত করে নেয়।  এর বিপরীতে উত্তর আমেরিকার নিত্যযাত্রী শহরগুলির অধিবাসীরা সাধারণত ব্যক্তিগত মোটরগাড়িতে করে নিত্যযাত্রা সম্পাদন করে।

## আরও দেখুন

## তথ্যসূত্র

## বহিঃসংযোগ
*Central City White Flight: Racial and Nonracial Causes
* Rybczynski, Witold (Nov. 7, 2005). "Suburban Despair". *[[Slate (magazine)|Slate]]*.
*
*Lyman, Rick (2005). Living Large, by Design, in Middle of Nowhere *[[The New York Times]]*

বিষয়শ্রেণী:শহর
বিষয়শ্রেণী:নগর
বিষয়শ্রেণী:নগর গবেষণা ও পরিকল্পনা পরিভাষা
বিষয়শ্রেণী:নগরায়ন
বিষয়শ্রেণী:গ্রামীণ ভূগোল
বিষয়শ্রেণী:পরিবহন পরিকল্পনা
বাংলাদেশ জাতীয়তাবাদী আন্দোলন

**বাংলাদেশ জাতীয়তাবাদী আন্দোলন (বিএনএম)** হচ্ছে বাংলাদেশের একটি রাজনৈতিক দল। দলটি ২০২৩ সালের ১০ই আগস্ট বাংলাদেশ নির্বাচন কমিশনে নিবন্ধিন লাভ করে। দলটির প্রতীক হলো নোঙ্গর। দলটির আহ্বায়ক ও প্রতিষ্ঠাতা সভাপতি হলেন ডঃ আব্দুর রহমান। দলের সদস্য সচিব মেজর মুহাঃ হানিফ (অবঃ)।

## বর্তমান প্রেক্ষাপট
বিএনএম একটি নতুন রাজনৈতিক দল। তাই দলটির এখনও একটি শক্ত ভিত্তি গড়ে ওঠেনি। দলটি এখনও জনগণের কাছে একটি পরিচিতি অর্জনের চেষ্টা করছে। তবে দলটি বেশ কিছু সফলতা অর্জন করেছে। ২০২৩ সালের আগস্ট মাসে দলটি নির্বাচন কমিশনে নিবন্ধন লাভ করে। ২০২৪ সালের সংসদ নির্বাচনে দলটি ৮২টি আসনে প্রার্থী দিয়েছিলো।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:২০২১-এ প্রতিষ্ঠিত রাজনৈতিক দল
বিষয়শ্রেণী:২০২১-এ বাংলাদেশে প্রতিষ্ঠিত
বিষয়শ্রেণী:জাতীয়তাবাদী দল
কুয়ান কাম হন

**কুয়ান কাম হন** একজন মালয়েশীয় শতকোটিপতি।

কুয়ান ১৯৮০-এর দশকের গোড়ার দিকে হার্তালেগা হোল্ডিংস প্রতিষ্ঠা করেন এবং কোম্পানির ৪৯.৩% নিয়ন্ত্রণ করেন। হার্তালেগা ২০২০ সাল নাগাদ তার উৎপাদন ক্ষমতা ২২ বিলিয়ন থেকে বছরে ৪২ বিলিয়ন গ্লাভসে উন্নীত করার পরিকল্পনা করেছে 

২০১৮ সালে, হার্তালেগা কেমিক্যাল ইন্টেলিজেন্স যুক্তরাজ্যের সাথে অংশীদারিত্ব করে প্রথম নন-লিচিং গ্লাভ চালু করে যা অন্তর্নির্মিত জীবাণুনাশক প্রযুক্তি বৈশিষ্ট্যযুক্ত। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়েশীয় ব্যবসায়ী
বিষয়শ্রেণী:মালয়েশীয় শতকোটিপতি
বিষয়শ্রেণী:মালয়েশীয় বৌদ্ধ
মোস্তফা আলম

**মোস্তফা আলম** বাংলাদেশি রাজনীতিবিদ ও চিকিৎসক। তিনি বগুড়া-৭ আসনের সাবেক সংসদ সদস্য।

## প্রারম্ভিক জীবন
মোস্তফা আলম বগুড়ার গাবতলী‌তে জন্মগ্রহণ করেন। তার পিতা মৃত রিয়াজ উদ্দিন ফকীর।

তিনি গাবতলী পাইলট উচ্চ বিদ্যালয় থেকে এসএসসি ও সরকারি আজিজুল হক কলেজ থেকে এইচএসসি পাশ করে রাজশাহী মেডিকেল কলেজ থেকে এমবিবিএস পাশ করেন।

## রাজনৈতিক জীবন
মোস্তফা আলম ২০২৪ সালের দ্বাদশ জাতীয় সংসদ নির্বাচনে বগুড়া-৭ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হয়েছিলেন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বগুড়া জেলার রাজনীতিবিদ
বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী
বিষয়শ্রেণী:সরকারি আজিজুল হক কলেজের প্রাক্তন শিক্ষার্থী
বিষয়শ্রেণী:বগুড়া জেলার চিকিৎসক
বিষয়শ্রেণী:দ্বাদশ জাতীয় সংসদ সদস্য
আবদুল মোতালেব (দ্ব্যর্থতা নিরসন)

**আবদুল মোতালেব** নামে নিম্নের ব্যক্তিবর্গকেও নির্দেশ করতে পারেঃ

* আবদুল মোতালেব (বীর বিক্রম), বাংলাদেশের স্বাধীনতা যুদ্ধের একজন বীর মুক্তিযোদ্ধা।
* আবদুল মোতালেব (চট্টগ্রামের রাজনীতিবিদ), চট্টগ্রাম-১৫ আসনের সংসদ সদস্য।

## আরও দেখুন

* আবদুল মোতালেব সরদার, একজন ব্রিটিশ ভারতীয় ফুটবলার ও লোকসংগীত শিল্পী ছিলেন।
* আব্দুল মোতালেব মালিক, বাংলাদেশের স্বাধীনতা যুদ্ধ চলাকালে তৎকালীন পূর্ব পাকিস্তানের গভর্নর ছিলেন।
* আবদুল মোত্তালিব আকন্দ, গাইবান্ধা-৪ আসনের সাবেক সাংসদ
এস এম ব্রহানী সুলতান মামুদ

**এস এম ব্রহানী সুলতান মামুদ** একজন বাংলাদেশি রাজনীতিবিদ। তিনি নওগাঁ-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
এস এম ব্রহানী সুলতান মামুদ নওগাঁর মান্দায় জন্মগ্রহণ করেন। তার পিতা আব্দুল জব্বার ছিলেন শহীদ নাজমুল হক কলেজের অধ্যক্ষ। তার মাতা খায়রন বেওয়া মৈনম।

## রাজনৈতিক জীবন
তিনি ১৯৮৭ সালে বিমান বাহিনী থেকে অবসর গ্রহণ করে নিজের ব্যবসা প্রতিষ্ঠা করেন।

সেই সময় থেকেই তার আওয়ামী রাজনীতিতে পদচারণা শুরু। এরপর ২০০০ সালে মৈনম ইউনিয়ন আওয়ামীলীগের সম্মেলনে তিনি আহবায়ক নির্বাচিত হন।

২০০৫ সালে মান্দা উপজেলা আওয়ামী লীগের সহ-সভাপতি হন।

কুখ্যাত ওয়ান এলেভেনে তিনি শেখ হাসিনার পক্ষে পল্টনের আন্দোলনসহ সকল আন্দোলনে সক্রিয় ভূমিকা পালন করেন।২০০৮ সালে আওয়ামীলীগ সরকার গঠন করলে তিনি পুরো উপজেলা আওয়ামী রাজনীতিতে আরো সক্রিয় রাজনীতি শুরু করেন।

২০১৪ সালের জাতীয় নির্বাচনে দলকে এবং দলের মনোনিত প্রার্থীকে সহযোগিতা করার জন্য তিনি মান্দা মহানগর কলেজের অধ্যক্ষ পদ থেকে স্বেচ্ছায় অব্যাহতি নেন।স্থানীয় উপজেলার রাজনীতিতে আওয়ামী রাজনীতির ভরসার পাত্র হয়ে উঠেন।

২০১৪ সালের উপজেলা নির্বাচনে আওয়ামীলীগের প্রার্থী হিসেবে মনোনয়ন পান।

তার ক্রমবর্ধমান জনপ্রিয়তা,দলীয় প্রভাবে কোন রকম সুবিধা না নেয়ায় জেলা আওয়ামীলীগের তৎকালীন সভাপতি বীর মুক্তিযোদ্ধা আব্দুল মালেক এবং সংগ্রামী সাধারণ সম্পাদক বীর মুক্তিযোদ্ধা সাধন চন্দ্র মজুমদার তাকে ২০১৬ সালে নওগাঁ জেলা আওয়ামীলীগের সাংস্কৃতিক বিষয়ক সম্পাদক হিসেবে মনোনিত করেন!

এস এম ব্রহানী সুলতান মামুদ বর্তমানেও জেলা আ. লীগের সাংস্কৃতিক বিষয়ক সম্পাদক।

তিনি ২০২৪ সালের দ্বাদশ জাতীয় সংসদ নির্বাচনে নওগাঁ-৪ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন। নির্বাচনে তিনি ৮৫ হাজার ১৮০ ভোট পান, তার নিকটতম প্রতিদ্বন্দ্বী প্রার্থী নাহিদ মোর্শেদ ৬২ হাজার ১৩২ ভোট পান। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নওগাঁ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
মার্কোস দো নাসিমেন্তো তেইশেইরা

**মার্কোস দো নাসিমেন্তো তেইশেইরা** (; জন্ম: ৫ জুন ১৯৯৬; **মারকাও** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়ার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

## প্রারম্ভিক জীবন
মার্কোস দো নাসিমেন্তো তেইশেইরা ১৯৯৬ সালের ৫ই জুন তারিখে ব্রাজিলের লোন্দ্রিনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ

* 
* 
* 
* 
* 
* 
* 

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:ক্লাব আতলেতিকো পারানায়েন্সের খেলোয়াড়
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:রিও আভে ফুটবল ক্লাবের খেলোয়াড়
বিষয়শ্রেণী:গ্রুপো দেস্পোর্তিভো শাভিসের খেলোয়াড়
বিষয়শ্রেণী:গালাতাসারায় ফুটবল ক্লাবের খেলোয়াড়
বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
এইচ এম বদিউজ্জামান সোহাগ

**এইচ এম বদিউজ্জামান সোহাগ** একজন বাংলাদেশ আওয়ামী লীগের রাজনীতিবিদ ও বাগেরহাট-৪ আসনের সাবেক সংসদ সদস্য । ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। তিনি বাংলাদেশ ছাত্রলীগের সাবেক সভাপতি।

## জন্ম ও প্রাথমিক জীবন

তিনি ঢাকা বিশ্ববিদ্যালয় আন্তর্জাতিক সম্পর্ক বিভাগের অধ্যাপক উশান আরার সাথে বিবাহ বন্ধনে আবদ্ধ হয়েছে।

২০২৪ সালের দ্বাদশ জাতীয় সংসদ নির্বাচনে তিনি বাগেরহাট-৪ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## তথ্যসূত্র

বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
শেখ হাসিনার পঞ্চম মন্ত্রিসভা

৭ জানুয়ারি ২০২৪ সালে বাংলাদেশের দ্বাদশ জাতীয় সংসদ নির্বাচন অনুষ্ঠিত হয়। প্রধান বিরোধী দলগুলো এই নির্বাচন বর্জন করে নির্বাচনে অংশগ্রহণ করা থেকে বিরত ছিল। প্রধান বিরোধীদলবিহীন এই নির্বাচনে বাংলাদেশ আওয়ামী লীগ ৩০০টি আসনের মধ্যে ২২৩টি আসন লাভ করে এককভাবে সংখ্যাগরিষ্ঠতা অর্জন করে। ১০ জানুয়ারি ২০২৪ তারিখে নির্বাচিত সংসদ সদস্যগণ বাংলাদেশ সরকারের আইনপ্রণেতা হিসেবে শপথগ্রহণ করেন। শেখ হাসিনা দ্বাদশ জাতীয় সংসদের সংসদ নেতা নির্বাচিত হন। ১০ জানুয়ারি মন্ত্রিপরিষদ বিভাগ থেকে শেখ হাসিনার নেতৃত্বে গঠিত মন্ত্রিসভার মন্ত্রীদের নাম ঘোষণা করে। ১১ জানুয়ারি ২০২৪ সালে বাংলাদেশের প্রধানমন্ত্রী  শেখ হাসিনার পঞ্চম অভিষেকে বাংলাদেশের ১০ তম প্রধানমন্ত্রী হিসাবে দায়িত্ব গ্রহন করে।

২০২৪ সালের আগস্ট মাসে অসহযোগ আন্দোলনের কারণে প্রধানমন্ত্রী শেখ হাসিনা ৫ আগস্ট পদত্যাগ করতে বাধ্য হন। পরের দিন ৬ আগস্ট রাষ্ট্রপতি মোহাম্মদ সাহাবুদ্দিন জাতীয় সংসদ ভেঙে দিলে দ্বাদশ জাতীয় সংসদ বিলুপ্ত হয়।

## মন্ত্রিসভার সদস্যগণ
বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণত মন্ত্রী পদমর্যাদা সম্পন্ন। 

### রাজনৈতিক দল

### মন্ত্রীগণ

### উপদেষ্টাগণ (মন্ত্রী পদমর্যাদা)

### প্রতিমন্ত্রীগণ

## তথ্যসূত্র

বিষয়শ্রেণী:বাংলাদেশের মন্ত্রিসভা
বিষয়শ্রেণী:২০২৪-এ বিলুপ্ত মন্ত্রিসভা
বিষয়শ্রেণী:দ্বাদশ জাতীয় সংসদ
বিষয়শ্রেণী:শেখ হাসিনার মন্ত্রিসভা
বাংলাদেশ
বিষয়শ্রেণী:২০২৪-এ বাংলাদেশে প্রতিষ্ঠিত
বিষয়শ্রেণী:২০২৪-এ বাংলাদেশে বিলুপ্ত
দ্বাদশ জাতীয় সংসদ

**দ্বাদশ জাতীয় সংসদ** ২০২৪ সালের ৭ জানুয়ারি দ্বাদশ জাতীয় সংসদ নির্বাচনে নির্বাচিত সংসদ সদস্যদের নিয়ে গঠিত হয়। জাতীয় সংসদের ৩৫০টি আসনের মধ্যে জণগনের সরাসরি ভোটে নির্বাচিত আসন ৩০০টি এবং ৫০টি মহিলা আসন হিসেবে সংরক্ষিত। ৩০০টি আসনের মধ্যে বাংলাদেশ আওয়ামী লীগ ২২৩টি আসনে জয়লাভ করে সংখ্যাগরিষ্ঠতা অর্জন করে শেখ হাসিনাকে প্রধান করে সরকার গঠন করে। ২০২৪ সালের ৫ আগস্ট প্রধানমন্ত্রী শেখ হাসিনা ও তার মন্ত্রিসভা পদত্যাগ করে দেশ ছাড়ার পর রাষ্ট্রপতি মোহাম্মদ শাহাবুদ্দিন ৬ আগস্ট দ্বাদশ জাতীয় সংসদ ভেঙে দেন। বাংলাদেশের ইতিহাসে ষষ্ট সংসদের পর দ্বাদশ জাতীয় সংসদের মেয়াদ দ্বিতীয় সর্বনিম্ন।  

## উল্লেখযোগ্য ব্যক্তিবর্গ

## তথ্যসূত্র


বিষয়শ্রেণী:জাতীয় সংসদ
বিষয়শ্রেণী:২০২৪-এ বাংলাদেশ জাতীয় সংসদ নির্বাচন
গ্রঁতেস্ত

**গ্রঁতেস্ত** ( আ-ধ্ব-ব: [ɡʁɑ̃t‿ɛst] ) পশ্চিম ইউরোপের রাষ্ট্র ফ্রান্সের উত্তর-পূর্ব ভাগে অবস্থিত একটি প্রশাসনিক অঞ্চল (রেজিওঁ)।

২০১৪ সালে ফরাসি সংসদে উত্তীর্ণ একটি ভূমি-সংস্কার বিলের সূত্র ধরে এই অঞ্চলটির সৃষ্টি।

গ্রঁতেস্ত অঞ্চলটি সেন, ম্যোজ ও রাইন - এই তিনটি নদীর অববাহিকা অঞ্চলের উপর অবস্থিত; এর আয়তন , ফলে এটি ফ্রান্সের ৫ম বৃহত্তম প্রশাসনিক অঞ্চল। অঞ্চলটিতে ভোজ ও আর্দেন নামের দুইটি পর্বতশ্রেণীও বিদ্যমান। এর সাথে বেলজিয়াম, লুক্সেমবার্গ, জার্মানি ও সুইজারল্যান্ডের সীমান্ত আছে। ২০২০ সালের তথ্য অনুযায়ী এখানে ৫৫ লক্ষেরও বেশি অধিবাসী বাস করত। অঞ্চলটির প্রশাসনিক কেন্দ্র ও বৃহত্তম শহর হল স্ত্রাসবুর।

দক্ষিণ ইউরোপের লাতিন ও উত্তর ইউরোপের জার্মানীয় বিশ্বের সংযোগস্থলে অবস্থিত গ্রঁতেস্ত অঞ্চলটির সংস্কৃতি সমৃদ্ধ ও বৈচিত্র্যময়। এখানে বেশ কিছু ভাষা ও উপভাষা প্রচলিত, যার মধ্যে আলজাসীয় ভাষা, শঁপনোয়া ভাষা, লোরাঁ ভাষা ও ফ্রাংকীয় লোরাঁ ভাষা উল্লেখ্য। বর্তমান গ্রঁতেস্ত অঞ্চলের বেশিরভাগই খ্রিস্টীয় ৮ম শতাব্দী থেকেই পূর্বাঞ্চলীয় হিসেবে গণ্য করা হত; সেসময় এটি ফ্রান্সিয়া রাজ্যের অস্ট্রেশিয়া অঞ্চলের দক্ষিণ অংশ গঠন করেছিল। শঁম্পাইন অঞ্চলের রাঁস শহরেই ফ্রাংক রাজা ১ম ক্লোভিস ৪৯৬ খ্রিস্টাব্দে অপ্সুদীক্ষা (বাপ্তিস্ম) লাভ করেন। শহরটি পরবর্তীতে ফ্রান্সের রাজাদের ইতিহাসে একটি গুরুত্বপূর্ণ আনুষ্ঠানিক ভূমিকা রাখে, কেননা এখানেই ঐতিহ্যগতভাবে ফ্রান্সের রাজাদের অভিষেক অনুষ্ঠানটি আয়োজিত হত। এছাড়া মধ্যযুগীয় ইউরোপের অর্থনীতিতে শঁপাইনের মেলাগুলি তাৎপর্যমূলক ভূমিকা পালন করে। অন্যদিকে আলজাস ও লোরেন অঞ্চল দুইটি মধ্যযুগ ও রনেসঁসের প্রায় পুরোটা জুড়ে পবিত্র রোমান সাম্রাজ্যের প্রভাবাধীন ছিল। ফ্রান্স ও জার্মানি অঞ্চল দুইটিকে বহু শতাব্দী ধরে নিজেদের বলে দাবী করত এবং এ নিয়ে যুদ্ধেও অবতীর্ণ হত।

গ্রঁতেস্ত অঞ্চলটির স্বতন্ত্র ঐতিহ্যগুলির মধ্যে আছে সাধু নিকোলাস দিবস, বড়দিনের বাজার এবং আলজাস ও লোরেনে পুনরুত্থান পার্বণের খরগোশ-সংশ্লিষ্ট বিভিন্ন ঐতিহ্য। আলজাস-মোজেল জেলাটি আবার ঐতিহাসিক কারণে স্থানীয় আইন অনুযায়ী পরিচালিত হয়। শিল্পখাতের দীর্ঘ ইতিহাস, শক্তিশালী কৃষিখাত ও পর্যটন খাতের (শিল্পকলা, সুপাচ্য খাবার ও দেশদর্শন) সুবাদে গ্রঁতেস্ত ফ্রান্সের সবচেয়ে বেশি উৎপাদনশীল অর্থনৈতিক অঞ্চলগুলির একটি।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
আগাদির

**আগাদির** (, ) উত্তর আফ্রিকার রাষ্ট্র মরক্কোর একটী প্রধান নগরী। শহরটি অ্যাটলাস পর্বতমালার পাদদেশে, আটলান্টিক মহাসাগরের তীরে, সুস নদীর মোহনার ঠিক উত্তরে অবস্থিত। শহর থেকে  উত্তরে কাসাব্লাংকা শহরটি অবস্থিত। আগাদির মরক্কোর আগাদির-ইদা উ তানানা প্রেফেকত্যুর বা জেলা এবং সুস-মাসা অর্থনৈতিক অঞ্চলের রাজধানী। এটি মরক্কোর প্রধান পৌর এলাকগুলির একটি। ২০১৪ সালে অনুষ্ঠিত মরক্কোর জনগণনা অনুযায়ী আগাদির পৌরসভার জনসংখ্যা ৯ লক্ষ ২৪ হাজার।

আগাদির মরক্কোর আমাজিগ সংস্কৃতির রাজধানী হিসেবে পরিচিত। মরক্কোর যে হাতেগোনা কয়েকটি শহরে অধিবাসীদের অর্ধেকের বেশি লোকের মাতৃভাষা তামাজিগত ভাষা (মরক্কোর দুইটি সরকারি ভাষার একটি), তার মধ্যে আগাদির একটি। আগাদির এলাকার তাখেলহিত উপভাষাটিতে ২ লক্ষ ২২ হাজার লোক কথা বলে, যা সমগ্র জনসংখ্যার ৫৩.৭%। আজাগির শহরে আমাজিক সংস্কৃতির অনেক উৎসব পালন করা হয়ে থাকে, যেমন আমাজিক নববর্ষ, যা প্রতি বছর ১৩ই জানুয়ারি সমগ্র শহরজুড়ে, বিশেষ করে নগরকেন্দ্রে উদযাপন করা হয়। আরেকটি পুরাতন আমাজিগ ঐতিহ্য হল বুজলুদ বা বিলমাওয়েন উৎসব, যা মূলত শহরতলীগুলিতে উদযাপিত হয়। এছাড়া আমাজিক ভাষায় নির্মিত চলচ্চিত্রগুলির জন্য ইসনি নুর্গ আন্তর্জাতিক উৎসবটি পালন করা হয়। উপরন্তু, আগাদির শহরটি শিলহা ও আমাজিগ সঙ্গীতের বিভিন্ন মূলধারা যেমন ইজেনজারেন, উদাদেন, ইত্যাদির জন্মস্থল।

আগাদির শহরটি ১৯১১ সালে ফ্রান্স ও জার্মানির মধ্যকার একটি সংকটের কেন্দ্রস্থল ছিল, যা ১ম বিশ্বযুদ্ধের আভাস দেয়। ১৯৬০ সালে একটি ভূমিকম্পে শহরটি বিধ্বস্ত হয়। এরপর আবশ্যকীয় ভূমিকম্পরোধী আদর্শমান মেনে শহরটিকে পুনরায় নির্মাণ করা হয়। বর্তমানে এটি মরক্কোর বৃহত্তর সমুদ্রতীরবর্তী অবকাশযাপন কেন্দ্র, যেখানে সারা বছর জুড়ে অস্বাভাবিকভাবে মৃদু জলবায়ুর কারণে বহু দেশী-বিদেশী পর্যটক বেড়াতে আসে। ২০১০ সালের পর থেকে কম-খরচের বিমানসেবা ও তাঞ্জিয়ের থেকে মহাসড়কের সুবাদে এখানে গমন করা আরও সহজ হয়েছে।

শীতকালীন মৃদু জলবায়ু (জানুয়ারিতে মধ্যাহ্নের গড় তাপমাত্রা ২০.৫&nbsp;°সে/69&nbsp;°F) ও আকর্ষণীয় সমুদ্রসৈকতের কারণে উত্তর ইউরোপের অনেক পর্যটকের "শীতকালীন সূর্য" গন্তব্যস্থল হল এই আগাদির শহর।

## তথ্যসূত্র

বিষয়শ্রেণী:মরক্কোর শহর
হেমচন্দ্র গোস্বামী (মুখোশ শিল্পী)

thumb|250px|২০২৩ সালে পদ্মশ্রী পুরস্কার গ্ৰহণের মুহূর্ত 
**হেমচন্দ্র গোস্বামী** (জন্ম ১ মার্চ, ১৯৫৮) আসামের মাজুলি জেলার একজন ভারতীয় মুখোশ শিল্পী।  তিনি আসামে মুখোশ শিল্পকে বিশ্ব পরিমন্ডলে প্রতিষ্ঠিত করতে অবদান রেখেছেন। ২০২৩ সালে ভারত সরকার হেমচন্দ্রকে মুখোশ শিল্পের ক্ষেত্রে অবদানের জন্য শিল্পকলার ক্ষেত্রে ভারতের চতুর্থ সর্বোচ্চ অসামরিক পুরস্কার পদ্মশ্রী দিয়ে সম্মান জানায়।

## প্রারম্ভিক জীবন
হেমচন্দ্র ১৯৫৮ সালের ১ মার্চ আসামের মাজুলি জেলার চামগুরি সাতরাতে জন্মগ্রহণ করেন। তার পিতার নাম ছিল রুদ্রকান্ত দেব গোস্বামী এবং মাতার নাম ছিল গগনেশ্বরী গোস্বামী। তিনি চামগুড়ি প্রাথমিক বিদ্যালয়ে প্রাথমিক শিক্ষা লাভ করেন। পরে স্থানীয় চামগুড়ি সাতরা রাওয়ানাপার আদর্শ উচ্চ মাধ্যমিক বিদ্যালয় থেকে তার স্কুলের মাধ্যমিক শিক্ষা শেষ করেন। পরে আসামের গুয়াহাটির আর্টস অ্যান্ড ক্রাফ্টস সোসাইটি থেকে আর্টস অ্যান্ড ক্রাফটসে স্নাতক ডিগ্রি অর্জন করেন। শিল্পকর্মে হেমচন্দ্রের হাতেখড়ি দশ বছর বয়সে। এই বয়সেই তার শ্রীমাতা শঙ্করদেব দ্বারা প্রতিষ্ঠিত শিল্পকলা প্রতিষ্ঠানে শিল্পকর্মের প্রশিক্ষণ শুরু হয়। তার পিতা রুদ্রকান্ত দেব গোস্বামী ছিলেন একজন সত্রিয় শিল্পী এবং মুখোশ প্রস্তুতকারক। তাই পিতার নির্দেশনায় তিনি ছোটবেলা থেকেই মুখোশ তৈরির নৈপুণ্যে বিশেষ পারদর্শী হয়ে ওঠেন। এই  শিল্পকলাকে তিনি সম্মান করতেন।

## কর্মজীবন
হেমচন্দ্র চামগুড়ি সাতরা রাওয়ানাপার আদর্শ উচ্চ মাধ্যমিক বিদ্যালয়ের কারিগরি ও বৃত্তিমূলক বিভাগে শিক্ষকতা করতেন। পরে এখান থেকেই অবসর নেন। সাংস্কৃতিক পরিবেশে জন্ম নেওয়া হেমচন্দ্র ছোটবেলা থেকেই শিল্পের সঙ্গে যুক্ত হন। তিনি আসামের মুখোশ শিল্পকে বিশ্বের দরবারে পৌঁছে দেবার কাজে বিশেষ অবদান রেখেছেন। বিভিন্ন কর্মশালা পরিচালনার পাশাপাশি তিনি তার বাড়িতে অনেক যুবককে মুখোশ তৈরির কাজ শিখিয়েছেন। অনেক পরিবার মুখোশ তৈরির কাজ শিখে তারা চারু ও কারুশিল্পের মাধ্যমে আর্থিকভাবে স্বাবলম্বী হয়েছেন।

হেমচন্দ্র ডিব্রুগড় বিশ্ববিদ্যালয়, তেজপুর বিশ্ববিদ্যালয়, বিবেকানন্দ কেন্দ্র: গুয়াহাটি, নয়াদিল্লিতে ইন্দিরা গান্ধী কালচারাল সেন্টার ফর আর্টস এবং শান্তিনিকেতনে বিশ্বভারতী সহ সারা দেশে বিভিন্ন প্রতিষ্ঠানে বাঁশের মুখোশের ইতিহাস সম্পর্কে বক্তৃতা দিয়েছেন।

## পুরস্কার ও সম্মাননা
২০১২ সালে তিনি লামেজো দা আনন্দ পুরস্কার পান। ২০১৪ সালে পেয়েছেন দামোদর দেব জাতীয় পুরস্কার। ২০১৮ সালে তাকে লুইতপোরিয়া লাইফ টাইম অ্যাচিভমেন্ট অ্যাওয়ার্ড দিয়ে সম্মান জানানো হয়। ২০১৯ সালে পেয়েছেন সঙ্গীত নাটক একাডেমি পুরস্কার। ২০২২ সালে আসামের প্রতিদিন টাইম কর্তৃক শিল্পকলায় শ্রেষ্ঠত্ব অর্জনের পুরস্কার পান। ২০২৩ সালে শিল্পের ক্ষেত্রে ভারতের রাষ্ট্রপতি দ্রৌপদী মুর্মু কর্তৃক নয়াদিল্লিতে তিনি পদ্মশ্রী পুরস্কারে ভূষিত হন।

## তথ্যসূত্র

বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:আসামের ব্যক্তি
মোতাহেরুল ইসলাম চৌধুরী

**মোতাহেরুল ইসলাম চৌধুরী** বাংলাদেশি রাজনীতিবিদ ও মুক্তিযোদ্ধা। তিনি চট্টগ্রাম-১২ পটিয়া আসনের সংসদ সদস্য ছিলেন।

## প্রাথমিক জীবন
মোতাহেরুল ইসলাম চৌধুরী চট্টগ্রামের পটিয়ায় জন্মগ্রহণ করেন। তার পিতার নাম নুরুল ইসলাম চৌধুরী।

## রাজনৈতিক জীবন
মোতাহেরুল ইসলাম চৌধুরী চট্টগ্রাম দক্ষিণ জেলা আওয়ামী লীগের সভাপতি। তিনি পটিয়া উপজেলা পরিষদের চেয়ারম্যান ছিলেন।

তিনি ২০২৪ সালের দ্বাদশ জাতীয় সংসদ নির্বাচনে চট্টগ্রাম-১২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:১৯৪৯-এ জন্ম
মাহিম দুর্গ

**মাহিম দুর্গ** (মারাঠি: ) ভারতের মহারাষ্ট্র রাজ্যের মুম্বাইয়ের মাহিমে অবস্থিত একটি দুর্গ। এটির মাহিম উপসাগরের তীরে কৌশলগত অবস্থানের কারণে দক্ষিণে ওরলি, উত্তরে বান্দ্রা এবং পূর্বে মহিমকে পর্যবেক্ষণ করতে সাহায্য করে। দুর্গটির উৎপত্তি সম্পর্কে তেমন জানা যায় না, তবে এর কৌশলগত অবস্থানের কারণে এর অধিকার নিয়ে প্রায়শই প্রতিদ্বন্দ্বিতা করা হয়েছে। প্রশাসনিক অবহেলা, বস্তি দখল এবং জোয়ারভাটার ক্ষয়জনিত কারণে দুর্গটি বর্তমানে বেহাল দশায় ভুগছে।

## ইতিহাস

১৫১৬ সালে, পর্তুগিজ সেনাপতি ডোম জোয়াও ডি মনোয় মাহিম খাড়িতে প্রবেশ করেন এবং মহিম দুর্গের সেনাপতিকে পরাজিত করেন। ১৫৩৪ সালে পর্তুগিজরা গুজরাটের বাহাদুর শাহের কাছ থেকে মহিম দ্বীপটি দখল করার আগে দুর্গটি পর্তুগিজ এবং গুজরাটি শাসকের মধ্যে ঘন ঘন সংঘর্ষের স্থান ছিল। ১৬৬১ সালে, পর্তুগিজরা মাহিম দ্বীপটি ইংল্যান্ডের দ্বিতীয় চার্লসকে যৌতুক হিসাবে দান করে। ইংরেজরা দুর্গের নিয়ন্ত্রণ লাভ করার পর, ১৬৮৪ সালে স্যার থমাস গ্রান্থাম কর্তৃক এটির সংস্কার করে শক্তিশালী করা হয়েছিল, এবং সম্ভাব্য পর্তুগিজ আক্রমণের বিরুদ্ধে ও পরে মারাঠাদের বিরুদ্ধে এটি একটি কৌশলগত পাহারাভবন হয়ে ওঠে।

১৭৭২ সালে, পর্তুগিজরা এই দুর্গ আক্রমণ করার চেষ্টা করেছিল, কিন্তু ব্রিটিশরা কামানের গোলা দিয়ে তাদের প্রতিহত করেছিল। এই সংঘর্ষের সময় মাউন্ট মেরি গীর্জা ক্ষতিগ্রস্ত হয়। ঐতিহাসিক বিবরণ অনুযায়ী, সেই সময়ে দুর্গটিতে ১০০ সৈন্য ও ৩০টি কামান ছিল।

প্রথম ইঙ্গ-মারাঠা যুদ্ধের সময় ব্রিটিশরা দুর্গটি দখল করে।

## অতিক্রমণ

দুর্গটি শহরতলী ও শহরের সংযোগ স্থাপনকারী মাহিম কজওয়ের পার্শ্বে অবস্থিত।

দুর্গটি বস্তি দ্বারা প্রবলভাবে বেষ্টিত, এবং জোয়ার ভাঙ্গন ও অবহেলার কারণে দুর্গের কিছু অংশ তলিয়ে গেছে। স্থানটি প্রথমসারিভুক্ত ঐতিহ্য কাঠামো হিসাবে শ্রেণীবদ্ধ করা হলেও এটির রক্ষণাবেক্ষণের রাখার জন্য তেমন কিছুই করা হয়নি। বড় বড় পাথর বালির উপর ছড়িয়ে আছে এবং তিন মিটার (পনেরো ফুট) পর্যন্ত উঁচু ফাটল দৃশ্যমান। দুর্গটির দায়িত্ব রাজ্য সরকার এবং বৃহত্তর মুম্বাই পৌর নিগমের মধ্যে হাতবদল করা হয়েছে, যদিও দুর্গটি রাজ্য সরকারের জমিতে অবস্থিত। ২০০৪ সালে, স্থানীয় কর্তৃপক্ষ কর্তৃক অতিক্রমণ অপসারণ না করায় পাঁচ লক্ষ টাকা ফেরত দিতে হয়েছিল। পরে, ২০০৪ সালে, তৎকালীন পৌর কমিশনার জয়রাজ পাঠক দুর্গটির স্বত্ব অন্যকে অর্পণ করার প্রস্তাব করেছিলেন।

## চিত্রশালা

File:Castella de Aguada 4.jpg
File:Mahim Fort 6.jpg
File:Mahim Fort 7.jpg
File:Mahim Fort 9.jpg
File:Mahim Fort 10.jpg


## আরও দেখুন

* মহারাষ্ট্রের দুর্গসমূহের তালিকা

## তথ্যসূত্র

## বহিঃসংযোগ

*মহারাষ্ট্র পর্যটন ওয়েবসাইটে মাহিম দুর্গ

বিষয়শ্রেণী:মহারাষ্ট্রের প্রত্নতাত্ত্বিক স্থান
বিষয়শ্রেণী:মুম্বইয়ের ইতিহাস
বিষয়শ্রেণী:১৫১৬-এ ভারত
বিষয়শ্রেণী:১৭৭২-এ ভারত
বিষয়শ্রেণী:১৫৩৪-এ পর্তুগিজ সাম্রাজ্যে প্রতিষ্ঠিত
রজনীকান্ত বরদলৈ

**রজনীকান্ত বরদলৈ** (২৪ নভেম্বর ১৮৬৭ - ২৫ মার্চ ১৯৪০) ছিলেন একজন ভারতের আসামের একজন প্রখ্যাত লেখক, সাংবাদিক এবং চা চাষী। তাকে কিছু সমালোচক আসামের ওয়াল্টার স্কট বলে অভিহিত করেন। তিনি ১৯২৫ সালে নগাঁও জেলায় অনুষ্ঠিত অসম সাহিত্য সভার সভাপতি ছিলেন। তিনি আসামের সংস্কৃতি এবংমৈতৈ সংস্কৃতির মধ্যে সাংস্কৃতিক বিনিময়ের অংশ হিসাবে,মৈতৈ *"খাম্বা এবং থোইবি "* গল্পটি অসমীয়া ভাষায় *"খম্বা থোইবিৰ সাধুকথা "* নামে অনুবাদ করেন।

## সাহিত্যকর্ম
**উপন্যাস**

# মিরি জীয়রী(১৮৯৪) 
# মনোমতী(১৯০০), 
# দন্দুয়াদ্ৰোহ (১৯০৯),
# রঙ্গিলী (১৯২৫), 
# নিৰ্ম্মল ভকত (১৯২৬
# তাম্ৰেশ্বরী মন্দির (১৯২৬)
# রহদৈ লিগিরী (১৯৩০)
#তাম্ৰেশ্বরী মন্দির (১৯২৬)

# রাধা আর রুকমিনির রন (১৯২৫)
# খাম্বা এবং থোইবি(১৯৩২)

তিনি জোনাকী (ম্যাগাজিন), বানহি (ম্যাগাজিন), উষা, আসাম হিতোইশি এবং আওয়াহনের মতো অনেক শীর্ষস্থানীয় ম্যাগাজিনে নিয়মিত অবদান রেখেছিলেন। তিনি প্রদীপিকা নামে একটি মাসিক ম্যাগাজিনও সম্পাদনা করেছিলেন।

## মৃত্যু
রজনীকান্ত বারদোলি ২৫ মার্চ ১৯৪০ সালে গুয়াহাটিতে মারা যান।

## আরও দেখুন
*অসমীয়া সাহিত্য
*অসমীয়া সাহিত্যের ইতিহাস
*অসম সাহিত্য সভার সভাপতিদের তালিকা
*অসমীয়া সাহিত্যিকদের ছদ্মনাম ও বিভূষিত উপাধির তালিকা

## তথ্যসূত্র

## বহিঃসংযোগ

* দন্দুৱাদ্ৰোহ উপন্যাস ৰ পিডিএফ সংযোগ, উৎস : এনাজৰী ডট কম 
* নিৰ্মল ভকত উপন্যাস ৰ পিডিএফ সংযোগ, উৎস : এনাজৰী ডট কম
* ৰজনীকান্ত বৰদলৈ: জীৱন আৰু মৄত্যু  
* মিৰি জীয়ৰী উপন্যাসৰ এক সংযোগ

বিষয়শ্রেণী:১৮৬৭-এ জন্ম
বিষয়শ্রেণী:১৯৪০-এ মৃত্যু
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:১৯শ শতাব্দীর ভারতীয় ঔপন্যাসিক
বিষয়শ্রেণী:১৯শ শতাব্দীর ভারতীয় সাংবাদিক
বিষয়শ্রেণী:অসম সাহিত্য সভার সভাপতি
বিষয়শ্রেণী:ভারতীয় লেখক অসম্পূর্ণ
বিষয়শ্রেণী:২০শ শতাব্দীর ভারতীয় সাংবাদিক
কেনিত্রা

**কেনিত্রা** বা **আল-কানায়তারা** (; , আক্ষরিক অর্থ "ছোট সেতু"; ; ) উত্তর-পশিম মরক্কোর একটি শহর। এটি ১৯৩২ সাল থেকে ১৯৫৬ সাল পর্যন্ত লিওতে বন্দর নামে পরিচিত ছিল। এটি মূলত সেবু নদীর উপরে অবস্থিত একটি বন্দর শহর, যার জনসংখ্যা ৪ লক্ষ ৩১ হাজার (২০১৪)। এটি মরক্কোর রাবাত-সালে-কেনিত্রা অঞ্চলের তিনটি প্রধান নগরীর একটি এবং কেনিত্রা প্রদেশের রাজধানী। স্নায়ুযুদ্ধের সময় এখানকার মার্কিন যুক্তরাষ্ট্রের লিওতে বন্দর নৌবিমানঘাঁটিটি উত্তর আফ্রিকার একটি বিরতি
স্থল হিসেবে কাজ করত। কেনিত্রা সেবু নদীর মোহনা থেকে ১৬ কিলোমিটার উত্তরে অবস্থিত। ফরাসিদের আগমনের আগে এখানে একটি দুর্গ ছিল। ফরাসি সমরনেতা লিওতে এখানে ১৯১৩ সাল থেকে একটি লোকালয় গড়ে তোলেন ও বন্দর নির্মাণ করেন। এটি ফলমূল, মাছ, কাঠ, সীসা ও দস্তার আকরিকের একটি জাহাজযোগে প্রেরণের কেন্দ্র। শহরের শিল্প এলাকাটি নদীর তীরে বন্দরের উজানে অবস্থিত। কেনিত্রা থেকে ১০ কিলোমিটার পশ্চিমে মেহদিওয়া ধ্বংসাবশেষগুলি অবস্থিত। শহরটি রেলপথ ও সড়কপথে সিদি কাশেম ও মেকনেস শহরের সাথে এবং সড়কপথে লারাচা ও কাসাব্লাংকা শহরের সাথে সংযুক্ত। কেনিত্রার উত্তরে আটলান্টিক মহাসাগরের উপকূলে সামুদ্রিক মাছ শিকার করা হয়। সমুদ্রতীর থেকে অপেক্ষাকৃত ভেতরের অঞ্চলগুলিতে খাদ্যশস্য (মূলত গম) চাষ করা হয় এবং ছাগল, ভেড়া ও অন্যান্য গবাদি পশু পালন করা হয়। এটি লেবু-জাতীয় ফল উৎপাদনের একটি প্রধান কেন্দ্র।

## তথ্যসূত্র

বিষয়শ্রেণী:মরক্কোর শহর
জাহাঙ্গীর আলম (কুমিল্লার রাজনীতিবিদ)

**জাহাঙ্গীর আলম** (জন্ম: ১ জানুয়ারি ১৯৫২) একজন বাংলাদেশি রাজনীতিবিদ। তিনি কুমিল্লা-৩ আসনের সংসদ সদস্য।

## প্রাথমিক জীবন
জাহাঙ্গীর আলম ১ জানুয়ারি ১৯৫০ সালে কুমিল্লার মুরাদনগরের ব্রাহ্মন চাবিতলা গ্রামে জন্ম গ্রহন করেন। তার পিতা আবদুল আজিজ সরকার ও মাতা আমেনা বেগম।

তার ছেলে *আহসানুল আলম কিশোর* মুরাদনগর উপজেলা পরিষদের চেয়ারম্যান ও কুমিল্লা উত্তর জেলা স্বেচ্ছাসেবক লীগের সদস্য সচিব।

## রাজনৈতিক জীবন
জাহাঙ্গীর আলম কুমিল্লা উত্তর জেলা আওয়ামী লীগের সাধারণ সম্পাদক ছিলেন। মুরাদনগর উপজেলা চেয়ারম্যান হিসেবে তিনি ১৯৮৫-১৯৮৬ সালে দায়িত্ব পালন করেন।

১৯৯১ সালের পঞ্চম ও ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে তিনি পরাজিত হন।

তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-৩ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:১৯৫৫-এ জন্ম
বিষয়শ্রেণী:উপজেলা পরিষদের চেয়ারম্যান
আবুল কালাম আজাদ (কুমিল্লার রাজনীতিবিদ)

**আবুল কালাম আজাদ** বাংলাদেশি রাজনীতিবিদ। তিনি কুমিল্লা-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
আবুল কালাম আজাদ কুমিল্লার দেবিদ্বার উপজেলায় জন্মগ্রহণ করেন। তার শিক্ষাগত যোগ্যতা এইচএসসি। আজাদ খাদ্যপণ্য আমদানি, মুরগি ও মাছ ব্যবসায় তিনি জড়িত।

## রাজনৈতিক জীবন
আবুল কালাম আজাদ ২০২১ সালের ২৮ ফেব্রুয়ারি থেকে দ্বাদশ জাতীয় সংসদ নির্বাচনের আগে পর্যন্ত দেবিদ্বার উপজেলা পরিষদের চেয়ারম্যান ছিলেন। তিনি কুমিল্লা উত্তর জেলা আওয়ামী লীগের সাংগঠনিক সম্পাদক।

তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-৪ আসন থেকে স্বতন্ত্র প্রার্থী হিসেবে সংসদ সদস্য মনোনীত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:কুমিল্লা জেলার ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:উপজেলা পরিষদের চেয়ারম্যান
এম এ জাহের (রাজনীতিবিদ)

**এম এ জাহের** (জন্ম: ১৯৬৬)বাংলাদেশি রাজনীতিবিদ। তিনি কুমিল্লা-৫ আসনের সাবেক সংসদ সদস্য।
তিনি উপজেলা চেয়ারম্যান মনোনীত হওয়ার পর আওয়ামী লীগে যোগদান করেন এবং উপজেলার চেয়ারম্যান নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
এম এ জাহের ১৯৬৬ সালে কুমিল্লা জেলার ব্রাহ্মণপাড়া উপজেলার মল্লিকাদীঘি গ্রামে জন্মগ্রহণ করেন তার বাবার নাম মৃত হাজী মোঃ আবদুস ছোবহান মাতা মোমেনা খাতুন। তার বড় ভাই ব্রাহ্মণপাড়া উপজেলা পরিষদের সাবেক চেয়ারম্যান মরহুম আবু তাহের। আবু তাহেরের হাত ধরেই তার রাজনীতিতে প্রবেশ।

## রাজনৈতিক জীবন
এম এ জাহের ব্রাহ্মণপাড়া উপজেলা পরিষদের চেয়ারম্যান হিসেবে ২০২০ সাল থেকে ২০২৩ সাল পর্যন্ত দায়িত্ব পালন করেন। কুমিল্লা দক্ষিণ জেলা আওয়ামী লীগের তিনি ত্রাণ ও সমাজ কল্যাণ সম্পাদক।

তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-৫ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

এর আগে ২০২০ সালে উপজেলা পরিষদ উপনির্বাচনে চেয়ারম্যান হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:১৯৬৬-এ জন্ম
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:কুমিল্লা জেলার ব্যক্তি
আবদুস সবুর (দ্ব্যর্থতা নিরসন)

**আবদুস সবুর** নামে নিম্নের ব্যক্তিবর্গকেও নির্দেশ করতে পারেঃ

* আবদুস সবুর (অভিনেতা), একজন বাংলাদেশী শিল্প নির্দেশক এবং অভিনেতা।
* আবদুস সবুর (কুমিল্লার রাজনীতিবিদ), কুমিল্লা-১ আসনের সংসদ সদস্য।

## আরও দেখুন

* খান-এ-সবুর, একজন বাংলাদেশি রাজনীতিবিদ ও আইনজীবী ছিলেন।
আবদুস সবুর (কুমিল্লার রাজনীতিবিদ)

**আবদুস সবুর** বাংলাদেশি রাজনীতিবিদ। তিনি কুমিল্লা-১ আসনের সংসদ সদস্য।

## প্রাথমিক জীবন
আবদুস সবুর কুমিল্লার দাউদকান্দির বাহেরচরে জন্মগ্রহণ করেন। তিনি বরিশাল বিএম কলেজ থেকে ইন্টারমিডিয়েট পাস করেন। বাংলাদেশ প্রকৌশল বিশ্ববিদ্যালয়ের পুরকৌশল বিভাগ হতে তিনি স্নাতক ডিগ্রী অর্জন করেন।

## কর্মজীবন
আবদুস সবুর ইঞ্জিনিয়ার্স ইনস্টিটিউশন, বাংলাদেশ (আইইবি)'র প্রেসিডেন্ট।

## রাজনৈতিক জীবন
আবদুস সবুর বুয়েটের নজরুল ইসলাম হল ছাত্রলীগের সাংগঠনিক সম্পাদক, সাধারণ সম্পাদক ও সভাপতি ছিলেন। বুয়েট ছাত্রলীগের সহসভাপতি এবং বাংলাদেশ ছাত্রলীগের জাতীয় কমিটির সদস্য হিসেবেও দুই মেয়াদে দায়িত্ব পালন করেন তিনি।

১৯৮৯ সালে তিনি বাংলাদেশ প্রকৌশল বিশ্ববিদ্যালয় ছাত্র সংসদের (ইউকসু) সাধারণ সম্পাদক ছিলেন।

আওয়ামী লীগের বিজ্ঞান ও প্রযুক্তি বিষয়ক সম্পাদক। তিনি ২০১৮-২০২০ মেয়াদে আওয়ামী লীগের কেন্দ্রীয় কমিটির বিজ্ঞান ও প্রযুক্তি বিষয়ক সম্পাদক হিসেবে দায়িত্ব পালন করেন। এর আগে তিনি ২ মেয়াদে বাংলাদেশ আওয়ামী লীগের কেন্দ্রীয় উপ-কমিটির সহ-সম্পাদক হিসেবে দায়িত্ব পালন করেন।

তিনি ২০২৪ সালের দ্বাদশ জাতীয় সংসদ নির্বাচনে কুমিল্লা-১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৬৩-এ জন্ম
বিষয়শ্রেণী:বরিশালের রাজনীতিবিদ
গ্রাৎস

**গ্রাৎস** (; আ-ধ্ব-ব: [ɡʁaːts]; ; ) মধ্য ইউরোপের রাষ্ট্র অস্ট্রিয়ার ষ্টাইয়ারমার্ক (স্টাইরিয়া) প্রদেশের রাজধানী শহর। এটি ভিয়েনার পরে জনসংখ্যার বিচারে অস্ট্রিয়ার দ্বিতীয় বৃহত্তম শহর। ২০২১ সালের হিসাব অনুযায়ী এখানে ৩ লক্ষ ৩১ হাজার অধিবাসীর বাস। ২০১৮ সালে বৃহত্তম গ্রাৎস নগর অঞ্চলের জনসংখ্যা ছিল সাড়ে ছয় লক্ষেরও বেশি। গ্রাৎস শহরটি এর উচ্চশিক্ষা মহাবিদ্যালয় ও বিশ্ববিদ্যালয়গুলির জন্য বিখ্যাত; এখানে চারটি মহাবিদ্যালয় ও চারটি বিশ্ববিদ্যালয় আছে, যেখানে সব মিলিয়ে ৬০ হাজারের বেশি শিক্ষার্থী পড়াশোনা করে। শহরের ঐতিহাসিক কেন্দ্রটি (*আল্টষ্টাট*) মধ্য ইউরোপের সবচেয়ে ভালোভাবে সংরক্ষিত শহরকেন্দ্রগুলির একটি। ১৯৯৯ সালে গ্রাৎসের ঐতিহাসিক শহরকেন্দ্রটিকে ইউনেস্কোর বিশ্ব ঐতিহ্যবাহী স্থানের তালিকায় যুক্ত করা হয়। ২০১০ সালে শহরের পশ্চিম প্রান্তে অবস্থিত এগেনবের্গ শ্লস নামক প্রাসাদটিকে () তালিকায় যুক্ত করা হয়। ২০০৩ সালে গ্রাৎসকে ইউরোপের একটি সাংস্কৃতিক রাজধানী এবং ২০০৮ সালে একটি উৎকৃষ্ট রন্ধনশৈলীর শহর হিসেবে স্বীকৃতি দেওয়া হয়।

## তথ্যসূত্র

বিষয়শ্রেণী:অস্ট্রিয়ার শহর
সুনীল চন্দ্র তিরকি

**সুনীল চন্দ্র তিরকি** হলেন একজন ভারতীয় রাজনীতিবিদ এবং পশ্চিমবঙ্গ সরকারের ভোক্তা বিষয়ক প্রতিমন্ত্রী ছিলেন। তিনি ২০১১ থেকে ২০২১ সাল পর্যন্ত ফাঁসিদেওয়া কেন্দ্রের বিধায়ক ছিলেন।

২০১২ সালের সেপ্টেম্বরে কংগ্রেস মমতা বন্দ্যোপাধ্যায় সরকারের প্রতি সমর্থন প্রত্যাহার করলে তিনি মন্ত্রিত্ব থেকে পদত্যাগ করেন।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:দার্জিলিং জেলার ব্যক্তি
ষ্টাইয়ারমার্ক

**ষ্টাইয়ারমার্ক** (; আ-ধ্ব-ব: [ˈʃtaɪɐˌmaʁk]; ; সার্বীয়, ক্রোয়েশীয় ও ; ; ; ) মধ্য ইউরোপের রাষ্ট্র অস্ট্রিয়ার দক্ষিণ-পশ্চিমভাগে অবস্থিত একটি অঙ্গরাজ্য বা প্রদেশ। রাজ্যটির আয়তন , ফলে এটি অস্ট্রিয়ার দ্বিতীয় বৃহত্তম প্রদেশ (নিম্ন অস্ট্রিয়ার পরে)। ষ্টাইয়ারমার্কের দক্ষিণে স্লোভেনিয়া, দক্ষিণ-পূর্ব থেকে ঘড়ির কাঁটার দিকে অস্ট্রিয়ার কারিন্থিয়া, জালৎসবুর্গ, ঊর্ধ্ব অস্ট্রিয়া ও বুর্গেনলান্ড প্রদেশগুলি অবস্থিত। প্রদেশটির রাজধানী হল গ্রাৎস শহর।

## তথ্যসূত্র

বিষয়শ্রেণী:অস্ট্রিয়ার রাজ্য
বিষয়শ্রেণী:ষ্টাইয়ারমার্ক
সোলায়মান সেলিম

**মোহাম্মদ সোলায়মান সেলিম** (জন্ম: ৩১ মার্চ ১৯৮৯) একজন বাংলাদেশী রাজনীতিবিদ। তিনি ঢাকা-৭ আসনের সংসদ সদস্য ছিলেন।

## প্রাথমিক জীবন
সোলায়মান সেলিম ৩১ মার্চ ১৯৮৯ সালে ঢাকায় জন্মগ্রহণ করেন। তার পিতা হাজী সেলিম ঢাকা-৭ ও ঢাকা-৮ আসনের সংসদ সদস্য ছিলেন। মাতা গুলশান আরা অবিভক্ত ঢাকা সিটি কর্পোরেশনের ৬৬ নম্বর মহিলা ওয়ার্ড কমিশনার ছিলেন।

## রাজনৈতিক জীবন
সোলায়মান সেলিম ঢাকা-৭ আসন থেকে ২০২৪ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ঢাকার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯৮৯-এ জন্ম
জুহি আসলাম

**জুহি আসলাম** একজন ভারতীয় অভিনেত্রী, যিনি হিন্দি টেলিভিশন ধারাবাহিকে কাজ করেন। তিনি *বাবা অ্যায়সো বর ঢুণ্ডো* ধারাবাহিকে ভারতী চৌহান চরিত্রে অভিনয়ের জন্য সর্বাধিক পরিচিত। এই ভূমিকার জন্য তিনি ২০১১ সালে বর্ষসেরা পারফর্মার (মহিলা) হিসেবে ভারতীয় টেলিভিশন একাডেমি অ্যাওয়ার্ড জিতেছেন।

## ব্যক্তিগত জীবন
জুহি'র জন্ম উত্তর প্রদেশে। তিনি ডাক্তার হওয়ার স্বপ্ন দেখতেন। তার উচ্চতা ৪'১"। টাইমস অফ ইন্ডিয়ার সাথে একটি সাক্ষাৎকারে তার উচ্চতা সম্পর্কে কথা বলতে গিয়ে তিনি বলেছিলেন: "আমার উচ্চতা আমার সবচেয়ে বড় শক্তি"। তার প্রথম টেলিভিশন ধারাবাহিক *বাবা অ্যায়সো বর ঢুণ্ডো* বামন মানুষের জীবনের গল্প নিয়ে নির্মিত হয়েছিল।

২০১৮ সালে তিনি করিমকে বিয়ে করেন। এই দম্পতির মোহাম্মদ রহিম নামে একটি ছেলে সন্তান রয়েছে।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:বামনত্বে আক্রান্ত অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:উত্তরপ্রদেশের অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:বামনত্বে আক্রান্ত অভিনয়শিল্পী
ভট্টদেব

**ভট্টদেব** (১৫৫৮-১৬৩৮) (অসমীয়া : বৈকুণ্ঠনাথ ভাগৱত ভট্টাচাৰ্য), (জন্ম নাম : বৈকুণ্ঠনাথ) অসমীয়া গদ্যের জনক হিসাবে স্বীকৃত। যদিও গোপাল চরণ দ্বিজ কর্তৃক শঙ্করদেবের সংস্কৃত রচনা *ভক্তিরত্নাকর*-এর অসমীয়া অনুবাদ *ভক্তিরত্নাকর-কথা* ভট্টদেবের রচনার আগেই প্রকাশিত হয়েছিল, কিন্তু ভট্টদেবের লেখাগুলি অসমীয়া গদ্যের উচ্চ এবং মর্যাদাপূর্ণ শৈলীর বিকাশে প্রভাব ফেলেছিল। ভট্টদেব এবং গোপাল চরণ দ্বিজের ১৬ শতকের রচনাগুলিকে ভারতীয় ভাষায় গদ্যের প্রাচীনতম উদাহরণ হিসাবে বিবেচনা করা হয়। সংস্কৃত ব্যাকরণ ও সাহিত্যে ভট্টদেবের পাণ্ডিত্য, এবং ভাগবতের উপর তাঁর কর্তৃত্ব তাঁকে *ভাগবত ভট্টাচার্য* উপাধি এনে দিয়েছিল।

## জীবনী
বাজালির (কামরূপ অঞ্চল) বিচানকুচিতে কামরূপী এক ব্রাহ্মণ পরিবারে ভট্টদেবের জন্ম হয়। তাঁর বাবা ও মায়ের নাম ছিল যথাক্রমে চন্দ্র ভারতী এবং তারা দেবী। শিক্ষা সমাপ্ত করার পর তিনি দামোদর দেবের শিষ্যত্ব গ্রহণ করেন এবং পরে বড়পেটাতে পাটবৌসি সত্রের প্রধান হিসাবে তাঁর উত্তরাধিকারী হন। কিছুকাল পরে তিনি ব্যাসকুচি সত্র প্রতিষ্ঠা করেন, পরবর্তীকালে সেখানেই তাঁর মৃত্যু হয়। তিনি *কথা ভাগবত* এবং *কথা গীতা*র রচনার জন্য সবচেয়ে বেশি পরিচিত, যদিও স্বর্ণমালিকা এবং প্রসঙ্গমালার মতো কিছু ছোটখাট লেখাও তিনি লিখেছেন।

## কাজ
দামোদরদেবের অনুরোধে ভট্টদেব সংস্কৃত ভাগবতকে অসমীয়া গদ্যে অনুবাদ করা শুরু করেন। দামোদরদেব এটিকে সাধারণ মানুষের কাছে উপলব্ধ করতে চেয়েছিলেন। ভট্টদেব *কথা ভাগবত*কে একটি আলোচনামূলক শৈলীতে উপস্থাপন করেছেন যেটির লেখ্য মর্যাদাপূর্ণ এবং ভারসাম্যপূর্ণ। তিনি *কথা গীতা*য় সংলাপের একই অনুভূতি বজায় রেখেছেন। যদিও তিনি ছোট ছোট বাক্য, জনপ্রিয় শব্দভাণ্ডার এবং কথোপকথনের অভিব্যক্তিপূর্ণ চলিত ভাষা ব্যবহার করেছেন, কিন্তু এইসঙ্গে তিনি ব্যাপকভাবে সংস্কৃত শব্দগুচ্ছও ব্যবহার করেছেন এবং তাঁর ভাষার ব্যবহার উন্নততর। ভাগবত এবং গীতা শেষ করার পরে, তিনি ভক্তিরত্নাবলীকে মার্জিত গদ্যে রূপান্তরিত করে উপস্থাপন করেছিলেন। উপনিষদ, পুরাণ এবং সংহিতা থেকে সংগ্রহ করা ভক্তিমূলক সংস্কৃত শ্লোকের একটি বইও তিনি সংকলন করেছিলেন, যেখানে ভক্তির সমস্ত উপাদান ব্যাখ্যা করা হয়েছে। ভক্তি-বিবেক লেখাটি বৈদিক সাহিত্য থেকে পুরাণ সাহিত্য পর্যন্ত ভট্টদেবের ব্যাপক জ্ঞান এবং পাণ্ডিত্য প্রকাশ করে। ভট্টদেবের অবদান শুধু গদ্য সাহিত্যেই সীমাবদ্ধ ছিল না, তিনি কবিতাও লিখেছিলেন।

## আরও দেখুন

* হেমা সরস্বতী
* হরিবর বিপ্র

## তথ্যসূত্র

## গ্রন্থপঞ্জি

* 
* 
* 
* 

বিষয়শ্রেণী:১৫৫৮-এ জন্ম
বিষয়শ্রেণী:১৬৩৮-এ মৃত্যু
বিষয়শ্রেণী:১৭শ শতাব্দীর ভারতীয় কবি
বিষয়শ্রেণী:১৬শ শতাব্দীর ভারতীয় কবি
বিষয়শ্রেণী:কামরূপী কবি
বিষয়শ্রেণী:ভারতীয় পুরুষ কবি
বিষয়শ্রেণী:১৬শ শতাব্দীর ভারতীয় পুরুষ লেখক
বিষয়শ্রেণী:১৭শ শতাব্দীর ভারতীয় পুরুষ লেখক
অ্যাপোলো ৪

**অ্যাপোলো ৪** (নভেম্বর ৯, ১৯৬৭, অপর নাম এসএ**-৫০১)** ছিল স্যাটার্ন ফাইভ মহাকাশযানের একটি সফল প্রথম পরীক্ষামূলক ফ্লাইট। এই রকেটটি অবশেষে মহাকাশচারীদের চাঁদে নিয়ে যায়। মহাকাশ যানটি ভেহিকেল অ্যাসেম্বলি বিল্ডিং- এ একত্রিত করা হয়েছিল এবং ফ্লোরিডার কেনেডি স্পেস সেন্টার (কেএসসি) থেকে প্রথম উৎক্ষেপণ করা হয়েছিল, লঞ্চ কমপ্লেক্স ৩৯ থেকে আরোহণ করা হয়েছিল, যেখানে সুবিধাগুলি মুলত স্যাটার্ন ভি এর জন্ন নির্মিত হয়েছিল।

অ্যাপোলো ৪ একটি "অল-আপ" পরীক্ষা ছিল, যার অর্থ প্রাথমিক ফ্লাইটে সমস্ত রকেট পর্যায় এবং মহাকাশযান সম্পূর্ণরূপে কার্যকর ছিল। এভাবে নাসা প্রথমবার উৎক্ষেপণ করে। এটি প্রথমবার S-IC প্রথম পর্যায় এবং S-II দ্বিতীয় পর্যায় উড়েছিল। এটি S-IVB তৃতীয় পর্যায়ের প্রথম ইন-ফ্লাইট পুনঃসূচনাও প্রদর্শন করেছে। মিশনটি একটি ব্লক ১ কমান্ড এবং সার্ভিস মডিউল ব্যবহার করে, যা সিমুলেটেড চন্দ্র-প্রত্যাবর্তন বেগ এবং কোণে তাপ ঢাল সহ বেশ কয়েকটি মূল ব্লক ২ সংশোধন পরীক্ষা করার জন্য পরিবর্তিত হয়েছিল।

১৯৬৭ সালের গোড়ার দিকে উৎক্ষেপণের পরিকল্পনা করা হয়েছিল, কিন্তু মহাকাশযানের বিভিন্ন উপাদানের সমস্যা এবং প্রাথমিক উড্ডয়ন পরীক্ষার সময় বিভিন্ন সমস্যার কারণে ৯ই নভেম্বর পর্যন্ত বিলম্বিত হয়।  ১৯৬৭ সালের জানুয়ারীতে অ্যাপোলো ১ ক্রুদের আগুনে মারা যাওয়ার পরে অতিরিক্ত পরিদর্শনেরও প্রয়োজন হয়েছিল।

মিশনটি তার উদ্দেশ্যগুলি অর্জন করে এবং উৎক্ষেপণের নয় ঘণ্টার আগেই প্রশান্ত মহাসাগরে ছিটকে পড়ে। নাসা এই মিশনকে একটি সম্পূর্ণ সাফল্য হিসাবে বিবেচনা করে, যা প্রমাণ করে যে স্যাটার্ন ভি কাজ করেছে, যা ১৯৬০-এর দশকের শেষের আগে চাঁদে নভোচারীদের অবতরণ এবং নিরাপদে তাদের ফিরিয়ে আনার মূল লক্ষ্য অর্জনের দিকে একটি গুরুত্বপূর্ণ পদক্ষেপ।

## তথ্যসূত্র

বিষয়শ্রেণী:অ্যাপোলো কর্মসূচির অন্তর্গত অভিযান
বিষয়শ্রেণী:১৯৬৭-এ মার্কিন যুক্তরাষ্ট্র
বিষয়শ্রেণী:১৯৬৭-এ উৎক্ষিপ্ত মহাকাশযান
বিষয়শ্রেণী:স্যাটার্ন রকেট দ্বারা উৎক্ষিপ্ত মহাকাশযান
কালীপদ আইচ

**কালীপদ আইচ** (১৯২০ – ২৭ সেপ্টেম্বর ১৯৪৩) ছিলেন দ্বিতীয় বিশ্বযুদ্ধের সময় ব্রিটিশ ভারতের সামরিক বিভাগের একজন কর্মী।

১৯৪২ খ্রিস্টাব্দে কোচিনের নৌ বিদ্রোহ শুরু হয়েছিল মানকুমার বসু ঠাকুরের নেতৃত্বে ব্রিটিশ বাহিনীর ক্ষতি সাধন করে অক্ষশক্তিকে জেতবার সুযোগ করে দেওয়ার জন্য।

চতুর্থ মাদ্রাজ উপকূল বাহিনীর সৈনিকদের দেশাত্মবোধে উদ্বুদ্ধ চতুর্থ মাদ্রাজ উপকূল বাহিনীর সৈনিকদের অন্যতম ছিলেন কালীপদ। নাশকতামূলক ষড়যন্ত্রের অভিযোগে অপর আটজনের সঙ্গে তাকেও ১৯৪৩ খ্রিস্টাব্দের ১৮ এপ্রিল গ্রেপ্তার করে। 

তাদের বিরুদ্ধে মারাত্মক অভিযোগ ছিল – তারা গোপনে শত্রুশিবিরে খবর পাচার করেছে, সঞ্চিত গোলা বারুদের স্তূপে আগুন ধরিয়ে দিয়েছে এবং অস্ত্রশস্ত্র সমুদ্রে নিক্ষেপ করেছে। ব্যাঙ্গালোরের সামরিক আদালতে বিচারের নামে প্রহসন হয়। শেষে ষড়যন্ত্রে অংশগ্রহণ করার অপরাধে কালীপদর এবং আরও আটজনের মৃত্যুদণ্ডাদেশ হয়।

১৯৪৩ খ্রিস্টাব্দের ২৭ সেপ্টেম্বর কালীপদ আইচ ও অন্য সাথীদের সঙ্গে 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
রাজা চৌধুরী

**রাজা চৌধুরী** (জন্ম: ২৩ জুলাই ১৯৭৫) হলেন একজন ভারতীয় টেলিভিশন অভিনেতা, লেখক ও চলচ্চিত্র প্রযোজক। তিনি প্রধানত ভোজপুরি চলচ্চিত্রে কাজ করেন। ২০০৮ সালে তিনি কালার্স টিভির আপাতবাস্তব অনুষ্ঠান *[[বিগ বস]]*-এ প্রতিযোগী হিসেবে অংশগ্রহণ করেন, যেখানে তিনি প্রথম রানার আপ হন।

## কর্মজীবন
চৌধুরী শ্বেতা তিওয়ারীর বিপরীতে ভোজপুরি চলচ্চিত্র *সাইয়া হামার হিন্দুস্তানি*-তে খলনায়কের ভূমিকায় অভিনয় করেছিলেন। হিন্দি আপাতবাস্তব অনুষ্ঠান *[[বিগ বস|বিগ বস ২]]*-এ কাজ করে তিনি খ্যাতি অর্জন করেছিলেন, যেখানে তিনি রানার আপ হয়েছিলেন। এরপর তিনি আরেকটি আপাতবাস্তব অনুষ্ঠান *জোর কা ঝটকা: টোটাল ওয়াইপ আউট*-এ অংশগ্রহণ করেন।

চৌধুরী অনেক টেলিভিশন ধারাবাহিক, যেমন- *ইওর অনার*, *ড্যাডি সমঝ করো*, *চন্দ্রমুখী*, *আনে ওয়ালা পল*, *কাহানি চন্দ্রকান্ত কি* এবং *[[আদালত (টেলিভিশন ধারাবাহিক)|আদালতে]]* অভিনয় করেছেন।

## ব্যক্তিগত জীবন
চৌধুরী এশিয়ান একাডেমি অফ ফিল্ম অ্যান্ড টেলিভিশনের প্রাক্তন ছাত্র। তিনি ১৯৯৮ সালে টেলিভিশন অভিনেত্রী শ্বেতা তিওয়ারীকে বিয়ে করেছিলেন। এই দম্পতির একজন কন্যা রয়েছে, পলক তিওয়ারী। রাজা চৌধুরী ও শ্বেতা তিওয়ারী আপাতবাস্তব নাচের অনুষ্ঠান *[[নাচ বালিয়ে]]*-এর সিজন ২-এ একসঙ্গে অভিনয় করেছিলেন। ২০০৭ সালে তিওয়ারী তাদের ৯ বছরের দাম্পত্য জীবনের অবসান ঘটিয়ে বিবাহবিচ্ছেদের আবেদন করার পরে এই দম্পতি আলাদা হয়ে যান।

২০১৫ সালে চৌধুরী দিল্লি'র কর্পোরেট পেশাজীবী শ্বেতা সুদকে বিয়ে করেছিলেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
আলেকজান্দ্রা আন্দ্রেসেন

**আলেকজান্দ্রা গামলেমশগ আন্দ্রেসেন** (জন্ম ২৩ জুলাই ১৯৯৬)  একজন নরওয়েজীয় উত্তরাধিকারী। তিনি ২০১৬ সালে ১৯ বছর বয়সে বিশ্বের সর্বকনিষ্ঠ শতকোটিপতি হয়েছিলেন  এবং টানা তিন বছর *[[ফোর্বস|ফোর্বসের]]* তালিকায় সর্বকনিষ্ঠ শতকোটিপতি হিসাবে অবস্থান করেছিলেন।  ২০২০ সালের হিসাবে, আন্দ্রেসেন হলেন বিশ্বের দ্বিতীয়-কনিষ্ঠ শতকোটিপতি এবং তার মোট সম্পদের পরিমাণ ১.১ বিলিয়ন মার্কিন ডলার। 

## জীবনের প্রথমার্ধ
আন্দ্রেসেন নরওয়েজীয় শিল্পপতি জোহান এইচ. অ্যান্ড্রেসেন জুনিয়রের মেয়ে, ফের্ড এএস- এর মালিক, যিনি ২০০৭ সালে আলেকজান্দ্রা এবং তার বোন ক্যাথারিনাকে ৪২.২% মালিকানা হস্তান্তর করেছিলেন (যদিও তাদের বাবা জোর দিয়েছিলেন যে তিনি তার মেয়েদের বাধ্য করবেন না, পারিবারিক সংস্থায় অংশ নিতে)। 

তিনি জোহান এইচ. আন্দ্রেসেনের প্রপৌত্রী, জোহান হেনরিক আন্দ্রেসেন এবং অ্যান্টন ক্লেভেনেসের প্রপৌত্রী এবং নিকোলাই আন্দ্রেসেনের প্র-প্রপৌত্রী। জোহান হেনরিক ছিলেন নিকোলে অগাস্ট আন্দ্রেসেনের ভাই এবং নিলস অগাস্ট আন্দ্রেসেন বুটেনশনের চাচা। 

## কর্মজীবন
আন্দ্রেসেন ঘোড়ার পোশাক প্রতিযোগিতায় একাধিক পুরস্কার এবং সম্মান জিতেছেন এবং অশ্বারোহী পোশাক কোম্পানি কিংসল্যান্ডের জন্য বেশ কয়েকবার মডেলিং করেছেন। 

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নরওয়েজীয় শতকোটিপতি
বিষয়শ্রেণী:নারী শতকোটিপতি
ইভা গোন্ডা ডি রিভেরা

**ইভা গোন্ডা ডি রিভেরা** একজন মেক্সিকীয় শতকোটিপতি উত্তরাধিকারী এবং ব্যবসায়ী নারী। তার কন্যাদের সাথে, তিনি ফেমসা বেভারেজ কর্পোরেশনে একটি বড় অংশীদারিত্বের মালিক, যা মেক্সিকো এবং লাতিন আমেরিকা জুড়ে সুবিধার দোকান এবং বোতলজাত প্ল্যান্ট পরিচালনা করে।

গোন্ডা ২০০৮ সালে তার মৃত্যুর আগ পর্যন্ত ইউজেনিও গারজা লাগুরার সাথে বিবাহবন্ধনে আবদ্ধ ছিলেন। *[[ফোর্বস]]* ম্যাগাজিন অনুসারে ২০১৯ সালে তার মোট সম্পদের পরিমাণ ছিল $৬.২ বিলিয়ন মার্কিন ডলার। 

মোন্তেররেইতে, নিউভো লিওনে জন্মগ্রহণ করেন, গোন্ডা মোন্তেররেই ইনস্টিটিউট অফ টেকনোলজি থেকে স্নাতক ডিগ্রি অর্জন করেন, যেখানে তিনি গারজা লাগুরার সাথে প্রথম সাক্ষাত করেন। ১৯৫৭ সালে তাদের বিয়ে হয়। 

গোন্ডা মোন্তেররেইতে থাকেন। তার পাঁচ সন্তান রয়েছে। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নারী শতকোটিপতি
বিষয়শ্রেণী:মেক্সিকীয় শতকোটিপতি
জুয়ান গ্যালার্দো

**জুয়ান গ্যালার্দো থার্লো** (জন্ম আনু. ১৯৪৮) একজন মেক্সিকীয় ব্যবসায়ী। 

## কর্মজীবন
গ্যালার্দো থার্লো গ্রুপো এমবোতেলাদোরাস উনিদাস (বোতলজাতকরণ) এর চেয়ারম্যান, মেক্সিকো ফান্ড ইনকর্পোরেটেড (মিউচুয়াল ফান্ড) এর চেয়ারম্যান এবং হোম মার্দ দে মেক্সিকো (খুচরা বাণিজ্য) এর ভাইস চেয়ারম্যান। তিনি গ্রুপো আজুকেরো মেক্সিকো (চিনি মিল) এর প্রাক্তন চেয়ারম্যান এবং সিইও।

গ্যালার্দো ১৯৯৮ সাল থেকে ক্যাটারপিলারের পরিচালক ছিলেন। যার মূল্য আনুমানিক মার্কিন $১.৪ বিলিয়ন। 

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মেক্সিকীয় ব্যবসায়ী
বিষয়শ্রেণী:মেক্সিকীয় শতকোটিপতি
মিত্রদেব মহন্ত

**মিত্রদেব মহন্ত** বা **মিত্রদেব মহন্ত অধিকারী** আসামের একজন বিখ্যাত কবি, সাহিত্যিক, নাট্যকার এবং অভিনেতা। তিনি বেশ কিছু গ্রন্থ, শিশুসাহিত্যের বই এবং নাটকের লেখক। তিনি তার অভিনয়ের জন্য ১৯৬১ সাধারণাব্দে সঙ্গীত নাটক একাডেমি পুরস্কার জিতেছিলেন। তিনি দুবার আসাম সাহিত্য সভার সহ-সভাপতি এবং চার বছর অসম সাহিত্য সভার সহকারী সম্পাদক ছিলেন।

## জীবনী
মিত্রদেব মহন্ত ১৩ জুন ১৮৯৪ সাধারণাব্দে আসামের জোড়হাটের লেটুগ্রাম ক্ষেত্রের সর্বাইবান্ধায় জন্মগ্রহণ করেন। তার পিতার নাম নিরঞ্জন দেবগোস্বামী এবং মাতার নাম বগীতারা দেবী।

## শিক্ষাজীবন
মিত্রদেব মহন্তের প্রথামিক শিক্ষা শুরু হয়েছিল যোহহাটের হেজারী প্রাথমিক বিদ্যালয়ে। প্রাথমিক শিক্ষা সমাপ্ত করার পর ১৯০৪ সনে তিনি যোরহাট সরকারি উচ্চ ইংরেজি বিদ্যালয়ে ভর্তি হন। ১৯১২ সনে যোরহাট সরকারি উচ্চ ইংরেজি বালক বিদ্যালয় হতে সুনামের সাথে প্রবেশিকা পরীক্ষায় উত্তীর্ণ হয়ে কটন কলেজে আইএ শ্রেণিতে ভর্তি হন। ১৯১৪ সনে সুনামের সাথে আইএ পরীক্ষায় উত্তীর্ণ হয়ে কটন কলেজে সংস্কৃত বিষয়ে অনার্সে ভর্তি হন। কিন্তু আর্থিক অনটনের কারণে কটন কলেজের শিক্ষা অর্ধ সমাপ্ত রেখেই যোরহাট সরকারি উচ্চ ইংরেজি বালক বিদ্যালয়ে শিক্ষকতা আরম্ভ করেন। এই বিদ্যালয়ে শিক্ষকতা করার সময়ে ১৯২৫ সনে ঢাকা বিশ্ববিদ্যালয়ের এলটি পরীক্ষায় সুনামের সাথে উত্তীর্ণ হন। 

## কর্ম জীবন
আর্থিক অনটনের কারণে কটন কলেজের বিএ লেখাপড়া অসমাপ্ত রেখেই তিনি ১৯১৫ সালের ৫ জানুয়ারী যোরহাটের সরকারি উচ্চ ইংরেজি বালক বিদ্যালয়ে সহকারী শিক্ষক হিসাবে যোগদান করেন। এরপর তিনি ১৯৩৭ সনে যোরহাট নর্মাল স্কুলের সহকারী সুপার পদে নিযুক্ত হন। পরবর্তীতে ১৯৪৭ সনে তিনি গোলাঘাট সরকারি উচ্চ বিদ্যালয়ের প্রধান শিক্ষক নিযুক্ত হন। তিনি ১৯৪৯ থেকে ১৯৫০ সাল পর্যন্ত এক বছর গোলাঘাট গুরু ট্রেনিং স্কুলের সুপারিনটেনডেন্ট হিসেবে দায়িত্ব পালন করেন এবং সেই পদ থেকে ১৯৫০ সনে অবসর গ্রহণ করেন। ১৯৫০ সালে চাকরি থেকে অবসর গ্রহণের পর তিনি ধর্মীয় রীতি অনুযায়ী "লেটুগ্রাম সত্র"-এর সত্ত্বাধিকার গ্রহণ করে সেটি পরিচালনার দায়িত্ব নেন।

## সাহিত্যিক অবদান
* লেকলৌ লানি, ১৯১৫ 
* বিয়া বিপর্যয়, ১৯২৪ 
* জ্ঞান লহরী ১৯২৪, 
* চন্দ্রহার, ১৯২৫ 
* ধ্রুব, ১৯২৫ 
* মৌ মহাভারত, ১৯২৫ 
* মোহনভোগ, ১৯২৫ 
* নিবোকা রাজা, ১৯২৮ 
* অসমীয়া ধর্মাচার্যের উপাধি, ১৯৩০ 
* ব্রিটিশ সাম্রাজ্যের ইতিহাস, ১৯৩১,  
* প্রহ্লাদের ক-খ, ১৯৩৫, 
* টেঙর-ভেঙর, ১৯৩৫ 
* একটি চুরুট, ১৯৩৫ 
* বহাগ বিহুর সোহাগী নাম, ১৯৩৬ 
* বলিছলন, ১৯৪৬, 
* ভোটের তামাশা, ১৯৪৬, 
* ভাকুট-কুট, ১৯৪৮,

## স্বীকৃতিসমূহ
* ১৯৩২-১৯৩৫: অসম সাহিত্য সভার সহঃ সম্পাদকের কার্যভার গ্রহণ করেন। পরবর্তী সময়ে দুইবার অস্ম সাহিত্য সভার উপ-সভাপতি পদে অধিষ্ঠিত হন।
* ১৯৫৫ সনে অসম সাহিত্য সভার গুয়াহাটি অধিবেশনের সংগীত শাখার সভাপতি।
* ১৯৬১ সনে অভিনয়ের জন্য ভারতের রাষ্ট্রপতি প্ৰয়াত ড. রাজেন্দ্র প্রসাদের মাধ্যমে সংগীত নাটক একাডেমী পদক গ্রহণ করেন। 
* ১৯৬৪ সনে অসম সাহিত্য সভার ডিগবৈ অধিবেশনের সভাপতির পদে অধিষ্ঠিত হন।
* ১৯৭০ সনে “যোরহাট প্রাথমিক শিক্ষা পরিষদের অধ্যক্ষ পদে নিযুক্ত হন।
* ১৯৭২-৭৭ সনে যোরহাট সমিতির অধ্যক্ষ পদে কাজ করেন।
* ১৯৮২ সনে অসম সাহিত্য সভার দ্বারা “সাহিত্যাচার্য” সম্মানে ভূষিত হন।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:আসামের কবি
বিষয়শ্রেণী:যোরহাট জেলার ব্যক্তি
বিষয়শ্রেণী:অসমীয়া ভাষার কবি
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় নাট্যকার
বিষয়শ্রেণী:অসম সাহিত্য সভার সভাপতি
বিষয়শ্রেণী:আসামের নাট্যকার
ক্লাগেনফুর্ট

**ক্লাগেনফুর্ট** বা **ক্লাগেনফুর্ট আম ভ্যোর্টারজে** ( আ-ধ্ব-ব: ˌklaːɡn̩fʊʁt ʔam ˈvœʁtɐzeː]; ; আক্ষরিক অর্থে "ভ্যোর্টারযে হ্রদের পারাপারের বিলাপ"; ; ; Carinthian Slovene: *Clouvc*))) মধ্য ইউরোপের রাষ্ট্র অস্ট্রিয়ার দক্ষিণভাগের অঙ্গরাজ্য কের্নটেনের রাজধানী ও বৃহত্তম নগরী। এছাড়া এটি স্লোভেনীয় কারিন্থিয়া অঞ্চলের সাথে মিলে ঐতিহাসিক বৃহত্তর কের্নটেন অঞ্চলেরও প্রধান শহর। ২০২৩ সালের হিসাব অনুযায়ী শহরের জনসংখ্যা ১ লক্ষের কিছু বেশি, ফলে এটি অস্ট্রিয়ার ৬ষ্ঠ বৃহত্তম শহর (ভিয়েনা, গ্রাৎস, লিনৎস, জালৎসবুর্গ ও ইন্সব্রুকের পরে)।  নগর এলাকার আয়তন প্রায় ১২০ বর্গকিলোমিটার। এ শহরে রোমান ক্যাথলিক মণ্ডলীয় ধর্মপ্রদেশের মহাধ্যক্ষ বা বিশপের আসন রয়েছে। শিক্ষাপ্রতিষ্ঠানগুলির মধ্যে ক্লাগেনফুর্ট বিশ্ববিদ্যালয়, কের্নটেন ফলিত বিজ্ঞান বিশ্ববিদ্যালয় ও গুস্টাফ মালার বেসরকারি সঙ্গীত বিশ্ববিদ্যালয় উল্লেখ্য। ক্লাগেনফুর্টকে অস্ট্রিয়ার আদিবাসী কের্নটেনীয় স্লোভেন সংখ্যালঘু সম্প্রদায়ের সাংস্কৃতিক কেন্দ্র হিসেবে গণ্য করা হয়। অনেকগুলি চত্ববিশিষ্ট আকর্ষণীয় নগরকেন্দ্র, পুরাতন নগরভবনসহ অন্যান্য সাংস্কৃতিক বৈশিষ্ট্যমণ্ডিত বলে ও ভ্যোর্টারজে হ্রদের সন্নিকটে অবস্থিত বলে ক্লাগেনফুর্ট পর্যটকদের কাছে জনপ্রিয়।

## তথ্যসূত্র

বিষয়শ্রেণী:অস্ট্রিয়ার শহর